[#](https://www.minedu.sk/swa/art.php?adm_action=4&ID=39346)

**Prišla nám podozrivá zásielka**

Môže nastať situácia, že sa Vám na škole vyskytne**podozrivý predmet alebo zásielka**, ktorá môže **obsahovať nebezpečnú látku**. Takýto predmet môže byť doručený ako zásielka alebo sa môže na škole ocitnúť tým, že ho tam niekto osobne donesie.

**Ako identifikovať podozrivé zásielky?**

* Veľa známok na obálke,
* gramatické chyby,
* nesprávne uvedený adresát,
* olejové alebo farebné škvrny na povrchu predmetu,
* zapáchajúci obsah zásielky,
* neuvedená adresa odosielateľa,
* vyššia hmotnosť zásielky,
* tvarovo nesúmerná zásielka,
* veľa zabezpečovacieho materiálu na zásielke (ako napr. lepiace pásky),
* označenie na obálke ako „dôverné“, „do vlastných rúk“ alebo „osobné“.

**Ako postupovať pri manipulácii s podozrivým predmetom/zásielkou?**

* Ak ide o zásielku, rozhodne ju neotvárajte!
* Fyzicky nemanipulujte s predmetom.
* Zakryte predmet dostupným materiálom.
* Opustite miestnosť.
* Zabezpečte, aby sa nikto iný nedostal do kontaktu s predmetom.
* Oznámte udalosť riaditeľovi školy.
* Nahláste udalosť polícii, spolupracujte so záchrannými zložkami.

**Ak nedopatrením otvoríte zásielku**

* Ak je v zásielke prášok, neutierajte ho, ani sa ho nepokúšajte zbaviť iným spôsobom (držte sa pokynov uvedených vyššie).
* Umyte si ruky a ostatné zasiahnuté časti tela vodou a mydlom.
* Vyzlečte kontaminovaný odev a uložte ho do nepriepustného obalu, držte ho mimo dosahu iných ľudí.
* Ak je to možné, čo najskôr sa osprchujte s využitím mydla (nepoužívať žiadne iné dezinfekčné prostriedky).